GetSwifti SaaS platvorm toetab Florida osariiki igapäevaste toidutarnetega | Business Wire\nGetSwifti SaaS platvorm toetab Florida osariiki igapäevaste toidutarnetega\nOsariigi valitsuse toetusega programmid, mis on mõeldud Florida kõige haavatavama rahvastiku toitmiseks\nProgramm võtab sihiks toetada osariigi eakate täiskasvanute populatsiooni\nApril 16, 2020 07:47 AM Eastern Daylight Time\nNEW YORK--(BUSINESS WIRE)--GetSwift Limitedil (ASX: GSW), juhtival SaaS logistikatehnoloogia pakkujal, on au toetada Florida osariiki kriisile reageerimise programmiga, mille eesmärk on tagada igapäevane einete kojuvedu koroonaviiruse pandeemia ajal.\nAlates esmaspäevast, 13. aprillist, hakkab GetSwift pakkuma tellimuste haldamise, kohaleveo ja marsruudi tuge, et aidata eakaid floridalasi ja teisi, kes sõltuvad igapäevasest toitlustusteenusest. GetSwift lööb käed Feed The Need of Florida ja Meals of Love’iga, koostöös Florida eakate ministeeriumi (DOEA) ja restoranidest partneritega nagu 4 Rivers Smokehouse'i restoranide operaator 4R Restaurant Group, mis hakkab pakkuma värskelt valmistatud eineid seitsmel päeval nädalas.\n“Meil on au töötada koos Florida osariigi, Meals of Love’i, Feed the Need of Florida ja 4R Restaurant Groupiga niivõrd olulise algatuse kallal aidata haavatavaid floridalasi sel erakordselt raskel ajal. Me ootame pikisilmi ka kõigi teiste osariikide, mis sarnaseid meetmeid rakendavad, abistamist. Praegu on aeg seista koos ja minna vastu ühele suurimale väljakutsele, millega meie riik on silmitsi olnud,” ütles GetSwifti tegevjuht Bane Hunter.\nNew Yorgi linnas registreeritud GetSwift pakub logistika ja tööjõu juhtimise teenuseid klientidele üle Ühendriikide ja maailma. Lisaks restoranidele teenindab GetSwift firmasid paljudes tööstusharudes, alates piljardilaua tootjatest kuni propaaniballooniteenuste ja valitsuse taristuteenusteni.\nErakorraline teenus jõuab kõigi Florida 67 maakonnani. Leppe koguväärtust ei saa kindlaks teha, kuivõrd päevas tarnitavate einete koguarvu pole võimalik ennustada.\n4 Rivers Smokehouse’i ja teised Florida restoranid kohaldavad oma toidutootmisüksused ümber, et toota igapäevaseid eineid kulutõhusal viisil.\n“Kogu meie tiim ootab Florida restoranidega koostöö tegemist, et minna vastu väljakutsele ja võimalusele tarnida toitvaid eineid meie kaasfloridalasteni,” ütles 4R Restaurant Groupi teabejuht Skip Kimpel. “See ambitsioonikas ettevõtmine ei oleks võimalik GetSwifti pakutava tehnoloogiata, millega organiseeritakse tellimusi, luuakse graafikuid autojuhtidele ja pakutakse logistikat aegsate ja täpsete tarnete tagamiseks."\n4 Rivers on seotud seoses osalemisega 4Rootsi programmis Feed The Need. 4Roots on mittetulundusühing, mille eesmärk on luua parem toidutulevik Kesk-Florida jaoks.\nSelle teadaande kiitis avaldamiseks heaks GetSwifti nõukogu.\nTehnoloogia ülemaailmse tarnelogistika optimeerimiseks\nGetSwift on ülemaailme liider tarnete haldamise automatiseerimises. Suurettevõtetest kuni väikeste kohalike firmadeni. Üle tosina tööstusharu üle maailma sõltuvad meie SaaS platvormist toomaks nähtavust, vastutust, efektiivsust ja sääste oma tarneahelasse ning viimase miili operatsioonidesse. GetSwifti peakontor asub New York Citys ning ettevõte on noteeritud Austraalia börsil (ASX:GSW). Edasi lugemiseks külastage GetSwift.co.\nGetSwift on kasvav ettevõte ning seotud mitmete riskidega. Ettevõte ei ole veel kasumlik ning ei saa garanteerida, et see jõuab kasumisse. Ettevõtte äri ning investeerimiskaalutlusi lahatakse detailselt Ettevõtte dokumentides Austraalia börsil (Australian Securities Exchange; ASX). Investoritel on soovitatav tutvuda kogu dokumentides esitatud informatsiooniga.


Energeetikasektor ootab läbimurret\nÄripäev • 11. juuli 2019 kell 10:00\nSelle kohta, kui palju leidub Eestis idufirmasid energeetikasektoris, kuuleb saatest. Foto: Erik Prozes\nLevinud on arusaam, et Eesti on üks paremaid kohti maailmas, kus oma lennukate ideede elluviimist alustada. Kas see on tõesti nii ning miks?\nKui mujal maailmas räägitakse alles energeetikasektori andmete kogumise ja digitaliseerimise olulisest, siis meil on see etapp juba läbitud. Miks pole aga Eestis toimunud läbimurret kogutud info rakendamises?\nRäägime, milline on olukord Eesti start-up-maailmas, kus on loodud hea platvorm keskkonnasõbralike iduettevõtete kasvamiseks. Kuidas see toimib ning kas seniste edulugude pinnalt on 2035. aastal Eestis ka mõni energeetikasektori ükssarvik?\nNende teemade üle arutlevad saates "Eetris on Arvamusfestival" Cleantech ForEsti tegevjuht Erki Ani, Sunly OÜ asutaja Martin Kruus ning Eleringi digitaliseerimise arendus- ja tarkvõrgu üksuse juht Georg Rute.


Ajaleht Terviseuudised - Terviseuudised\n26. aprill 12:45\nRegulaarne rattasõit aitab vältida raskete haiguste riski Selleks, et alaneks tuntavalt südamehaiguste- ja vähiriski, tasub sõita regulaarselt jalgrattaga, leidis värske uuring.\n25. aprill 13:30\nKuus peamist põhjust, miks ilukirurgi juurde minnakse\nIlukirurgilistest protseduuridest on rindade suurendamine Eestis vaieldamatult kõige populaarsem ilukirurgiline teenus, aga mis põhjusel veel pöördutakse ja milline on see "õige" vanus lõikusteks?\n24. aprill 14:30\n24. aprill 08:00\nEestis on vaktsineerimata 7481 last\nKuigi vaktsineerimisest loobujate arv ei ole Eestis väga suur, on trend siiski murettekitav, nentis terviseameti peadirektor Tiiu Aro.\n6 nõuannet toidulisandite kohta\nInimesed võivad toidulisandeid tarbida kartuses, et nad ei saa toidust kõiki vajalikke toitaineid. Esmalt tuleks aga veenduda selles, kas tegelikult üldse vajatakse toidulisandit.\n22. aprill 08:30\nPaljud ravimid üksteisega ei sobi ning võivad koosmõjus olla potentsiaalselt surmavad. See ei puuduta ainult retseptiravimeid, vaid ka käsimüügil olevaid ja ka toidulisandeid.\n21. aprill 12:21\nMagusa söömises pole mitte midagi halba, kuid liigse suhkrutarbimisega on seotud nii ülekaal kui teised terviseprobleemi.,Seetõttu tuleks enda harjumused üle vaadata, kirjutab Tervise Arengu...\n20. aprill 14:20\n11 nõuannet kevadise allergiaga toimetulekuks\nAllergiahooaeg on täies hoos ning allergikutel tuleb taas tähelepanelikum olla. Siin on 11 nõuannet, kuidas selle tüütu probleemiga edukamalt toime tulla.\n19. aprill 13:00\n18. aprill 12:11\n19. aprill 07:00\nLastearstid nõuavad sünnituste lõpetamist üldhaiglates\nEesti Naistearstide Selts, Eesti Perinatoloogia Selts ja Eesti Lastearstide Selts peavad lubamatuks, et mõnes üldhaiglas saab küll sünnitada, kuid seal puudub nõuetele vastav lastearsti teenus. 18. aprill 07:00\nKrooniline südamepuudulikkus on kliiniline sündroom, mille puhul esinevad südame struktuuri ja funktsiooni muutustest tekkinud tüüpilised sümptomid, nagu õhupuudus, pahkluude turse, väsimus. Käsiraamatud\n17. aprill 12:19\nMiks hääl vahel ära läheb?\n15. aprill 08:00\n13. aprill 14:38\n17. aprill 07:00\n12. aprill 13:36\n13. aprill 07:00\nNahaarsti saatekiri tuleb tingimustega\n12. aprill 07:00\n10. aprill 14:20\n06. aprill 13:45\nSeda nahahaigust on tunda saanud iga viies inimene\n05. aprill 19:09\n07. aprill 07:30\n07. aprill 12:00\n09. aprill 07:00\n10. aprill 07:00\nTuhanded maksavad sotsiaalmaksu valesse riiki\n08. aprill 07:00\n06. aprill 07:00\nKüsitlus\tKasulikud pakkumised\nBudte Zdorovõ toimetaja\nTelefon: (372) 6670 451\nKontakt | Reklaam\nTerviseuudised.ee ootab lugejatelt vihjeid huvitavate või põnevate sündmuste või teemade kohta. Saada vihje siit ja võib-olla just Sinu info põhjal ilmub peatselt lugu Terviseuudised.ee-s. Vihje saatja võib jääda anonüümseks.


Minna blogi: Trennipäevik 29.10. - 04.11.2018\nSelles suhtes oli hea nädal, et väljas läks uuesti soojaks, kuigi nädala alguses oli selline lõikav tuul.. ja täna õhtul oli taas külm. Aga päevad olid mõnusad.Trennid olid plaanipärased. Natukene tegi muret parem põlv, mis ands endats märku neljapäeva õhtul ja jätkas reedel trenni teises pooles, aga niisama liikudes see valu ei teinud ja tänaseks oli see juba unustatud. Eks näis, mis lood on trennis.\nKeskmine uni on ikka üle 8h, aga eks nädalavahetused viivad seda üles. Eile tegi kell küll vingerpussi ja päeva peale mu unegraafikut ei parandanud. Nimelt ma vahel vaatan hommikuti, kuidas ma kella meelest magasin ja võrdlen seda enda mäluga, üldiselt asjad klapivad ja kui ei klapi kohe, siis päeva peale kell paneb asjad paika ja ikka tundub õige. Laupäeval olin poole 6 ajal üleval ja varsti läks Kaaslane tööle, seejärel magasin mina 3h edasi, aga kell seda omaks ei võtnud. Jättiski mu une alla 8 tunni (tegelikult oli pea 12h).\nEsmaspäev - ringtreening 55min, treener andis harjutused, mina tegin. Soojendus oli nii imelik, et tahtsin nendest harjutustest loobuda ja läksin hoopis trepist üles-alla jooksma kumm põlvede juures. Harjutused olid tervele kehale ja mõned lihased andsid sellest ka korralikult tunda.\nTeisipäev - oli jooksupäev, aga ilm oli tuule tõttu väga külm ja mul oli vaja kuidagi koju saada... kõndisin hoopis 5km koju ja jooksma ei läinud.\nKolmapäev - ülakehatreening jõusaalis 65min. See tähendab, et tempo on korralikult peal, et õigeaegselt harjutustega valmis saaksin. Randmed tunduvad paremad ja nii tegin ikka dippe ka ja kummi abiga ka lõuatõmbeid... pikk-pikk tee veel minna.\nNeljapäev - kõndisin veidi üle 2km väga kiirel sammul ja õhtul jooksin 5km. Mõnusal soe oli ja mul oli liiga palju riideid seljas. Pulssi ja tempot ei vaadanud (nagu ikka).\nReede - jõusaalis alakehatrenn 70min ehk kükid, väljaasted kastile jne. Ise tunnen, et kükkide puhul on tehnika natukene paremaks läinud. Ja trenn oli väga OK, kuni ühel hetkel hakkas see põlv tund andma ja VA küljele olid juba natukene valulikud. Viimases blokis on mul RDL masinal reie esimesed ja reie tagumised ja siis nokkimini, aga olin kõhuli olles ära teinud, siis istudes sain aru, et see ei lähe mu põlvele kohe üldse ja jätsin need harjutused lihtsalt ära. Lõpetasin kõnniga, venitasin ja rulliga leidisn palju valusaid kohti.\nLaupäev - puhkus. Toimetasin kodus, riisusin, koristasin. Ja oli vaja jalutada ka - 3,5km. Ärkasin alles pärast 9 ja reedel olin magama jäänud ka kella 9 ajal, lihtsalt kustusin ära. Ja terve päev oli väsinud... kui Karlovasse kõndisin, siis oli vaja trepist üles minna ja see võttis täitsa võhmale.\nPühapäev - eile sain raamatu "Pärliõde", olin selle järjekorras juba nädalaid olnud ja nüüd tahtsin selle kiiresti läbi lugeda. Alustasin lugemist hommikukohvi kõrval ja teise kohvi kõrval, jätkasin lõunase kohvi ja õhtu kohviga. Ja raamat sai läbi. Kõik need 536lk. Natukene kurb, et ma lemmiksarja nii kiiresti loen, aga nii väga tahan teada, kuidas asjad edasi lähevad... ja kui veel teada, et on tulemas viis tööpäeva, kui päeval lugeda ei saa, siis jahm..\nAGA ma olin nii tubli, et ajasin end raamatu tagant ikkagi ka õue. Kella 12 ajal käisin tõuksimas, sest ilm oli väga okei, päikest küll polnud, aga oli küllaltki soe ja väga tugevat tuult ka polnud. Ja kel 17.45 olin avastanud, et mul on samme alle 2000, siis panin veel kord spordiriided selga ja tegin 4km jooksusmmu.\nTõuks 14km 48min; avg 134x'.\nKui jooksu lõpus kõrvaltänavas olin, siis oli seal kaks tõukeratturit ja minu meelest aiast tuli veel kolmas, tundus, et läksid trenni tegema. Möödudes ütlesin neile, et oh tõukeratturid, mina olen ka. Vahva. :)\nLabels: jõusaal, pilt, tervis, tõukeratas, trenn


Vaidlus uusehitiste stiili üle kisub Rootsis poliitiliseks - Tänane leht\nVaidlus uusehitiste stiili üle kisub Rootsis poliitiliseks\nNäitena modernistliku arhitektuuri viletsusest armastab Arhitektuurimässu juhatuse esimees Sigvald Freylander tõsta esile Stockholmi kesklinnas asuvat kultuurikeskust (pildil paremal). «Pilku pole millelegi kinnitada, ainult hingetu, elutu kuubik. Vaata kasvõi Kulturhusetit Sergeli väljakul,» lausus ta hiljuti Dagens Nyheterile. FOTO: Andreas Muhs/Caro/Scanpix\nLäinud kuul tulid Rootsi Demokraadid välja esmapilgul tavapärase linnaplaneerimisalgatusega: ehitada Stockholmi ülikooli kõrvale parkimisplatsile moodulmajad 650 tudengikorteriga. Ainult kui üldiselt on valmisdetailidest hooned lihtsad ja pretensioonitud, siis erakonna visiooni järgi peaksid ühiselamud olema 20. sajandi alguse arhitektuuri meenutava fassaadi, viilkatuse ja tornidega.\nSamal ajal kui Rootsi parempopulistid tutvustasid oma plaani sealsele avalik-õiguslikule televisioonile, seisis Pärnu linnavolikogu ees EKRE esindaja Heldur Paulson ning sarjas maailmakuulsate Piet Mondriani ja Mark Rothko abstraktseid maale, mille autorid pole tema arvates piisavalt vaeva näinud, mistõttu pole niisuguse kunsti näitamisele vaja Eestis raha kulutada.\nRootsi Demokraadid on võtnud kujutava kunsti asemel südameasjaks ehituskunsti, seda eelkõige pealinnas Stockholmis. Juba varem soovitasid nad kesklinnast Kungsholmenilt ära koliva silmakliiniku asemele ehitada nn klassitsistlikus stiilis hooned. Linnavalitsuse eskiisi järgi peaks sinna kerkima aga kaks modernistlikku kortermajade kvartalit.\n«Me tahame kutsuda üles neljakandiliste kastide surmale, andes eelise ehitistele, mis sobituvad oma ümbruskonda nii mõõtude kui ka vormi poolest,» teatas partei esitluses, mida ilmestas pilt ärklite ja tornikesega majadest, vahendas linnaosaleht Mitt i.\nLisaks tahaksid Rootsi Demokraadid rajada Stockholmi kesklinna liikluse südameks olevale sillale hoolikalt kujundatud pargi ning Södermalmi rannale ajaloolise ilmega hooned.\n«Meie arvates areneb linn praegu vales suunas. Tahame tuua tagasi poliitikasse otsused esteetilise kujunduse üle,» lausus moodulühiselamu projekti tutvustades SVT-le Rootsi Demokraatide juht Stockholmis Peter Wallmark. «Me saame sageli valmis ettepanekuid ehitusfirmadelt ja linnaehitusametist. See on midagi, mida tahame muuta.»\nÜhe eeskujuna tõi Wallmark esile ühenduse Arhitektuurimäss, väites, et on saanud oma tegevusega neilt head vastukaja. «Lõpuks ütleb keegi seda, mille üle nemad on pikka aega kurtnud,» leidis ta.\nWallmarki mainitud Arhitektuurimäss, mille juhtlause kõlab «Neljakandilistele kastidele on alternatiiv», on Rootsis sotsiaalmeediast alguse saanud ühendus, mis enda väitel on apoliitiline ja juhib võitlust modernistlike hoonete vastu. Liikumisega seotud Facebooki grupid on ühendusel kõigis naabermaades, sealhulgas tilluke veebikogukond Eestis.


Mõisapreili päevaraamat: October 2012\nKeeruline, kiireloomuline, huvitav, loominguline, müstiliselt kiiresti saabuva tähtajaga, põnev ... igasugune homework on minu elus igapäevane nähtus :)\nKellegi teise homework.\nHomework`i käigus omandatud teadmiste hindamine\nPosted by Anu at Friday, October 19, 2012 No comments:\nEesti Vabaõhumuuseum on koht, kuhu ikka ja jälle satun. Jalgrattaga parajalt lahmakale alale tiir peale teha on mõnus, samuti lihtsalt selg vastu rehetare suruda ja linnakeskkonnast irduda. Suhteliselt hiljuti, möödunud kevadel lisandus muuseumi kogusse uus eksponaat - Lau külapood. Selle kohta on Vabaõhumuuseumi kodulehel kirjutatud niimoodi:\nLau külapood on muuseumi toodud Harjumaalt endisest Juuru kihelkonnast Ingliste vallast. Külapoe palkhoone ehitas tsaariaja lõpul 1914. aastal Ingliste mõisa viinapõletaja Jaan Meinberg koos oma mõisa virtinast naise Liisuga. Liisu suri arvatavasti tsaariaja lõpul. Varsti abiellus Jaan Meinberg uuesti, suri aga ise peatselt. Lesk rentis osa ruume Jaan ja Amalie Pikkofile, kes seal 1930. aastate algul poodi pidasid. Kui see neil ebaõnnestus, võtsid poe üle omaniku lesk Anna Pauline Meinberg ja tema tütar Alice Tikenberg, keda rahvas Poe-Mammaks ja Poe-Liisiks kutsus. Müügitegevuse kõrvalt tegutses pood ka munade, köömnete jm kokkuostupunktina. Lisaks korraldas Poe-Mamma kohalikele naistele kokakursusi. 1938.-1939. a üüris poeruumi tagust tuba vigane rätsep perega, kes samas ka kundesid vastu võttis. Temal oli küla esimene raadio. Umbes samal ajal vooderdati-värviti maja väljast ja ukse kohale pandi plekktahvel kirjaga „Koloniaal-kauplus“. Juba varem oli elutubade akende alla rajatud lilleaed. Seda ja maja taha jäävat õunaaeda piiras lipptara. Külapoe sisustus ning müügiks pakutavad kaubad viivad külalised 1938. aastasse.\nKoloniaalkauplus on põnev koht kõigile, kellel esimese Vabariigi aegsed toosid, kannud, kohvrid, supitirinad ja muu selline kraam kõhus liblikad sahmima paneb - nagu minul. Reaalselt saab poest osta ka - kommi ja küpsist ja musti ploome. Samuti ajastusse kuulunud tikutooside koopiaid ja ilmselt veel pisemat nänni. Ja hinnad lüüakse kokku vanaaegse arvelauaga.\nPosted by Anu at Friday, October 05, 2012 2 comments:


Ralfi nurk: "Words and Pictures" (2013)\n"Words and Pictures" (2013)\nArvestades, millist laadi filmides Clive Owen või Juliette Binoche enamasti üles astuvad, uskusin ma "Words and Pictures'i" olevat pretensioonikam draama ja mitte malbe romantiline komöödia, aga mis seal ikka, reedeõhtul vaatamiseks sobib vahel nunnu tükk, mis ei pane õudseid unenägusid nägema või häälekalt töinama. Lihtsalt niisugustes filmides on enamasti peaosas umbes sellised kujud nagu Steve Carell või Tina Fey, muud midagi. Esimese asjana sümpatiseeris mulle igatahes Clive Owen'i tegelane Jack — jonnakas emakeeleõpetaja, kes alustab päeva klaasikese viinaga, kiusab vahetundide ajal kolleege totaka sõnamänguga ning kulutab vaba aega kusiseid luuletusi kirjutades, lootes mainet säilitada. Eks härra meenutas mulle mingil määral ennast, sest ega selle blogi valitsejagi tüüpiliselt klaasikesest viinast ära ütle, kuulab sarnast muusikat ja peab samamoodi sõnadest väga lugu. Juliette Binoche'i mängitud uimasevõitu kunstiõpetaja Dina, kes sõnade võlu näha ei suuda, armastab kogu südamest jälle pilte. Sellest erimeelsusest saab kahe pedagoogi vahel alguse sõda, mille käigus tekivad neil teineteise vastu tunded.\nJah, film on täpselt nii suhkrune kui kõlab, üksluiselt üles võetud pealekauba ja ehkki teema seda justkui eeldaks, pole lugu ise sugugi nüansirohke või sügav. Minu jaoks on nii Oscari-võitja Binoche kui Owen aga meeletult atraktiivsed. Isegi kui nad on sellisesse leebesse melodraamasse või millessegi veelgi jubedamasse lõksu tõmmatud, on neid põnev jälgida, nii et juba tänu nende loomulikule karismale ei jäta "Words and Pictures" üleliia paha maitset suhu. Tegelased on veidi enamatki kui teineteist aegapikku sallima õppivad egoistlikud intelligendid; nt Jacki alkoholism ja hirm põrumise ees viivad üsna kurvastavate seikadeni, see on suures osas lugu tema puhastumisest. "Words and Pictures" on lahjavõitu, aga omade võludega film, mida võib võrrelda joogiklaasi ümber ajanud põnniga — otseselt rahul temaga olla ei saa, aga samas ei suuda kurjasti öelda kah. Pealekauba õpetab see, mis on sõna "majonees" täpne algupära, nii et kes sedasorti infi hinnas hoiab, ei lahku nii-öelda tühjade kätega. Julgen oletada, et sellist pehmet vähenõudlikku meelelahutust tellitakse Elioni videolaenutusest kõige enam. Järgneva kaadri filmist pühendan Evelin Ilvesele! Olgu, nali, sellest filmist oli tegelikult võimatu leida pilti, kus Owen ja Binoche teineteise embuses pole... nii nunnu!\nDina värviküllased maalid, mida filmis näeb, tegi Juliette Binoche muide ise


Aivo Pärn korraldas bussifirmade filmiõhtu\nSten-Aleks Pihlak • 5. detsember 2007 kell 22:00\n"See oli lihtsalt ammu planeeritud kokkusaamine. Käisime siin ühel bussinäitusel ja vaatasime filmi. Seal saidki isikud kokku, aga mingeid teemasid ei arutatud," sõnas ASi GoBus endisest nõukogu esimehest peoperemees Aivo Pärn ja lisas, et kokkulepete tegemine oleks võimatu. "Sellest ei tule midagi välja, sest kõik on ise omaette targad," ütles ta. "Mina kohtun ikka oma vanade kolleegide ja sõpradega vahetevahel ja oleme filme mitu korda vaadanud," sõnas Pärn.\nASi ATKO Grupp ühe omaniku ja riigikogu liikme Arvo Sarapuu sõnul oli kokku tulnud auväärne seltskond. Esindatud olid kõik kolm giganti: GoBus, ATKO Grupi bussiettevõtted ja ka Sebe ASiga seonduvad ettevõtted. Kuigi ka Sarapuu sõnul on konkurentide vahel raske midagi kokku leppida, ei salanud ta, et ühised probleemid pakkusid kõneainet. "Mina läksin sinna hiljem, sest mind see film ei huvitanud, aga kokkutuleku aluseks oli filmivaatamine ja streik," sõnas Sarapuu, kelle sõnul oldi palgaküsimuses üksmeelel. "Üks põhimõte oli, et toetame bussijuhtide palgatõusu. Jõudsime kokkuleppele, et nad nõuavad õiglast palka," rääkis Sarapuu, kelle sõnul kartellikokkuleppehõnguliselt mingites hindades kokku ei lepitud. "Mis kartelli saab selles ametiühingute valguses teha? Tekkis lihtsalt surve ja mure, et meil jäävad liinid seisma," sõnas Sarapuu kindlalt.\nSebe ASi juhatuse esimees Riivo Seppar oli üritusest kuulnud, kuid kohal ta ei olnud. "Meie ise seal ei osalenud, aga ma kuulsin, et see toimus GoBusi initsiatiivil ja eestvedaja oli Aivo Pärn," ütles Seppar, kelle sõnul käis neid esindamas firma suuromanik Hugo Osula. Mis eesmärgil see kohtumine kokku aetud oli, Seppar öelda ei teadnud. "Mul sellest kohtumisest ülevaadet ei ole. Kui Aivo Pärn ütles, et vaadati reisivideot, siis võis see nii ka olla."\nHomseks ühistranspordiprobleemidele arutamiseks kõik Eesti maavanemad kokku kutsunud majandus- ja kommunikatsiooniminister Juhan Parts sellistele kokkusaamistele hea pilguga ei vaata. "See on mulle praegu uudis. Loomulikult on kartellikokkulepped majanduses sama tõsised kuriteod kui korruptsioon. Ma tahaks küll väga loota, et selle peale siin isegi ei mõelda," rääkis Parts ja kommenteeris filmiõhtu korraldamist Euroopas toimunud juhtumi näitel. "Euroopa pressis oli möödunud nädalal tõsiselt üleval teema, kus Euroopa Komisjon trahvis klaasitoomiskartellis osalenud ettevõtteid ja põnev on vaadata, milliste tõenditega see kartell tõestati," ütles minister.